open-index/open-wikipedia-markdown huggingface dataset:
Jakub Kroner

**Jakub Kroner** (* 2. júl 1987, Bratislava) je slovenský televízny a filmový režisér a scenárista.

## Kariéra
Jakub Kroner patrí do najmladšej generácie rodiny Kronerovcov. Je vnukom herca Jána Kronera st. (* 1927) a synom herca Janka Kronera z prvého manželstva. Jeho matkou je producentka, scenáristka a dramaturgička Adriana Kronerová. Do rodiny Jakuba Kronera patria aj ďalšie slovenské herecké mená: prastrýkovia Jozef Kroner a Ľudovít Kroner, prateta Terézia Hurbanová-Kronerová, ale aj dcéra Terézie a Jozefa Kronerovcov, Zuzana Kronerová.

Jakub Kroner prejavoval od detstva záujem o kreslenie komiksov a o animovanú filmovú tvorbu. Svoj prvý krátky film nakrútil ako pätnásťročný. Je absolventom Súkromnej strednej školy animovanej tvorby v Bratislave a absolvoval bakalárske štúdium v Ateliéri animovanej tvorby na Filmovej a televíznej fakulte VŠMU v Bratislave.

V osemnástich rokoch ako študent začal Jakub Kroner natáčať svoj debut, z ktorého v roku 2009 vyšla do kín celovečerná snímka *[[Bratislavafilm]]*. Tento film mal na Slovensku značný ohlas, navštívilo ho 70 000 divákov. Jeho druhý celovečerný film *[[Lóve (film)|Lóve]]* (2011) sa stal v dobe svojho vydania najnavštevovanejším slovenským filmom roka a vo svojej dobe bol tretím najlepšie zarábajúcim filmom od vzniku samostatného Slovenska, videlo ho viac než 100 000 divákov.

## Filmografia
;Filmy
* 2006: ''Čo nás spája'' – krátky film
* 2009: *[[Bratislavafilm]]* – aj ako scenárista, strihač, kameraman a herec, postava Maťa
* 2010: *Hvezdár* – krátky animovaný film; aj ako scenárista a animátor
* 2011: *[[Lóve (film)|Lóve]]* – aj ako scenárista
* 2011: *Lokal TV* – televízne animované seriály, aj ako scenárista, dabing postáv
* 2015: *LokalFilmis* – animovaná komédia o Ritmausovi, ako scenárista a režisér (spoluúčinkujú: Marián Čekovský, Jakub Kroner, Moloch Vlavo, Boris Bauer, Ivo Ladižinský, Jaroslav Szabó)
* 2019: *Šťastný nový rok*
* 2021: *Šťastný nový rok 2: Dobro došli* v produkcii
* 2024: *[[MIKI]]* – réžia
* 2024: *[[Lóve 2]]* – scenár a réžia
* 2025: *[[ČERNÁK]]* – réžia

;Seriály
* 2018: *Milenky* – réžia, 12 epizód
* 20182019: *Kuchyňa* – réžia, 14 epizód
* 2023: *[[Vědma]]* – réžia, 5 epizód

## Referencie

## Externé odkazy
* 
* 

## Zdroj

Kategória:Osobnosti z Bratislavy
Kategória:Slovenskí filmoví režiséri
Kategória:Slovenskí televízni režiséri
Kategória:Slovenskí scenáristi
Kategória:Absolventi Vysokej školy múzických umení
Ľavica (nemecká politická strana)

**Ľavica** (, neoficiálne aj *Linkspartei*) je nemecká politická strana, hlásiaca sa k demokratickému socializmu. Jej predsedami sú Ines Schwerdtner a Jan van Aken.

V nemeckom Spolkovom sneme je zastúpená od roku 2009, no vždy len v role opozičnej strany. Okrem celoštátneho parlamentu má poslancov v niekoľkých krajinských parlamentoch, z toho v Durínsku mala od roku 2014 do roku 2024 aj premiéra Boda Ramelowa a v Brémach a v Meklenbursku-Predpomoransku je súčasťou vládnej koalície.

Strana vznikla v roku 2007 zlúčením dvoch ľavicových strán – WASG, ktorá sa odštiepila od SPD, a Strany demokratického socializmu (PDS), ktorá bola priamou nasledovníčkou Jednotnej socialistickej strany Nemecka, ktorá vládla v niekdajšej Nemeckej demokratickej republike. Prvé desaťročie od svojho vzniku bola vnímaná ako jediná „protestná“ strana v Bundestagu, no odkedy sa do parlamentu dostala aj krajne pravicová Alternatíva pre Nemecko (AfD), začala Ľavica strácať na celoštátnej úrovni popularitu a v Spolkových voľbách 2021 dokonca so ziskom 4,9% nedosiahla potrebnú hranicu 5% na vstup do parlamentu. Zastúpenie v ňom však nakoniec získala vďaka víťazstvu troch jej kandidátov v jednomandátových obvodoch, čím splnila aspoň jednu podmienku na vznik poslaneckej frakcie. V súčasnosti trpí najmä vnútrostraníckymi nezhodami a odlivom protestných voličov, ktorých preberá hlavne AfD.

Ideológia strany býva najčastejšie označovaná ako demokratický socializmus, prípadne ako ľavicový populizmus. Vnútri strany však súperia viaceré krídla, ktoré sa líšia v pohľade na témy ako odstránenie kapitalizmu, vzťah k Rusku či postoj k režimu v NDR. Ako celok sa však Ľavica zasadzuje najmä za sociálnu spravodlivosť, odstránenie chudoby, väčšie zdanenie bohatých, ako aj ochranu životného prostredia. Má ústretový postoj voči prijímaniu utečencov, čo ju výrazne odlišuje od AfD. V zahraničnej politike je za vystúpenie Nemecka z NATO a proti nasadzovaniu nemeckých vojakov v zahraničí. Práve tieto zahraničnopolitické postoje Ľavice sú hlavným dôvodom, prečo s ňou na celoštátnej úrovni ostatné strany zväčša odmietajú spolupracovať. Niektoré skupiny, ktoré fungujú v rámci strany, sú pod dohľadom Spolkového úradu pre ochranu ústavy, nemeckej obdoby tajnej služby, pretože sú označené za „otvorene extrémistické“ a nepriateľsky nastavené voči liberálnej demokracii.

Medzi tradičných voličov Ľavice patria robotníci a ľudia z nižšej triedy, ktorých však v posledných rokoch vo veľkom preberá Alternatíva pre Nemecko. Svoje stále bašty má Ľavica predovšetkým v tzv. nových spolkových krajinách, teda v tých, ktoré boli súčasťou NDR – medzi obvody, v ktorých má tradične silné zastúpenie, patria napríklad tie v niekdajšom Východnom Berlíne.. Vo všetkých piatich týchto krajinách ako aj v Berlíne je zastúpená v parlamentoch. Hoci sa aj na západe dokázala etablovať, sú jej výsledky v „starých“ krajinách omnoho slabšie.

## Referencie

## Iné projekty

## Externé odkazy
* Oficiálny web

Kategória:Politické strany v Nemecku
Kategória:Socialistické strany
Kategória:Vzniklo v 2007
Duch (seriál)

***Duch*** je slovenský komediálny krimi seriál TV JOJ. Ide o adaptáciu českého seriálu z roku 2022. Seriál sa začal vysielať od 18. októbra 2023. Hlavné postavy stvárnili Michal Kubovčík, Pedrag Bjelac a Rebeka Poláková.

## Obsadenie

## Série

## Časti

### 1. séria (2023)

## Fakty a zaujímavosti
* Ide o tunajší projekt, ktorý bol najskôr sfilmovaný v Česku a potom na Slovensku.
* Uvažuje sa aj o poľskej adaptácii daného projektu.

## Referencie

## Externé odkazy

* *[https://www.joj.sk/duch Duch]* na TV JOJ
* 
* 

Kategória:Televízne relácie TV JOJ
Kategória:Slovenské kriminálne televízne seriály
Kategória:Slovenské televízne seriály
Kategória:Slovenské televízne komediálne seriály
Jaseňový vrch (vrch v Krupinskej planine)

**Jaseňový vrch** () je vrch v Krupinskej planine, krajinnom celku Slovenského stredohoria. Leží nad Oremovým Lazom vo VVP Lešť, približne  východne od Krupiny. 

## Poloha
Nachádza sa vo východnej polovici planiny, v geomorfologickom podcelku Dačolomská planina. Leží v Banskobystrickom kraji, v okrese Zvolen a na katastrálnom území Vidov Vrch vo vojenskom obvode Lešť. Najbližším sídlom je severne situovaný Oremov Laz v rámci vojenského výcvikového priestoru Lešť, inak je to juhozápadne ležiaci Senohrad, južne Dačov Lom a Sucháň, severozápadne obec Pliešovce a východne Horný Tisovník.

## Opis
Jaseňový vrch leží v severovýchodnej časti podcelku Dačolomská planina, v hrebeni vedúcom z Priečneho brala () južne cez Hornú horu () na Veľké blato (). Západne sa nachádza Klinkovica (), Medveďov vrch (), Kopaný závoz (), Žiar () a Náklo (), južne Starý laz (), Veľké blato () a Vrsáč (), východne Kobola (), Habersko (), Brezové vŕšky (), Bralo (), Mavercová (), Sokolovo bralo () a Chlm () a severne Dlhý diel (), Vŕšok (), Javorie (), Vysoká (), Priečne bralo () a Ježová (). Oblasť patrí do povodia Ipľa, kde vodu z východnej časti odvádza Plachtinský potok, západné odvodňuje jeho prítok Jama. Na vrchol v uzavretej oblasti nevedie značený turistický chodník. 

### Výhľady
Odlesnený vrchol je súčasťou výcvikovej plochy s cestami a pokrytý len nízkou vegetáciou. Z lokality je tak kruhový rozhľad na okolité vrcholy Krupinskej planiny a blízkeho Javoria, pri vhodných podmienkach možno pozorovať aj Štiavnické vrchy, Vtáčnik a vrchy v severnom Maďarsku.

## Prístup
Vrchol sa nachádza vo vojenskom výcvikovom priestore Lešť, kde je obmedzený vstup verejnosti. Jaseňový vrch je preto voľne neprístupný a leží mimo turistických trás. 

## Referencie

## Pozri aj
* Krupinská planina
* Dačolomská planina
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Lešť (vojenský obvod)
Juraj Čurný

**Juraj Čurný** (* 8. apríl 1966, Levoča) je slovenský hudobný redaktor, hudobný producent a mediálny špecialista zameraný na hudobnú kultúru a vysielacie médiá. Juraj Čurný od roku 2010 niekoľko rokov s prestávkami pôsobí aj ako mediálny hovorca Slovenského futbalového zväzu a od roku 2018 ako media konzultant SOZA.

## Pracovné zameranie
Juraj Čurný do 18 rokov žil v Poprade, kde maturoval na gymnáziu. Potom študoval na Obchodnej fakulte Vysokej školy ekonomickej a žurnalistiku na Filozofickej fakulte Univerzity Komenského v Bratislave. Pracovne je zameraný na oblasť kultúry. Niekoľko rokov moderoval hudobné relácie v rádiách Elán, v rádiu Rock FM, v Rádiu Twist, Okey a Hey!. Okrem toho je hovorcom SFZ, no nezaoberá sa len tématikou fubalu, ale zaujíma aj o Formulu 1, no vníma fungovanie ako kultúry tak aj športu ako súčasť spoločnosti a jej života vo všetkých prejavoch.

Juraj Čurný bol pri vzniku pobočiek nadnárodných hudobných vydavateľstiev na Slovensku. Pracoval v hudobných vydavateľstvách BMG, neskôr vo Forza Music, v súčasnosti predovšetkým spolupracuje s vydavateľstvom Opus. Rok bol predsedom slovenskej pobočky Medzinárodnej federácie fonografického priemyslu, tri a pol roka bol aj členom výboru SOZA. Je aj hovorcom festivalu Art Film, či pôsobil ako člen poroty, ktorá 22. septembra 2007 vytipovala zoznam 100 najlepších slovenských albumov.

Juraj Čurný býva dramaturgom koncepcií rôznych reedícií hudobných albumov, či mnohých oficiálnych hudobných kompilácií. Medzi vyše 160 albumami môžme nájsť napríklad slovenskú verziu edície ''Gold'' pre viacerých významných hudobníkov populárnej hudby na Slovensku: napr. pre Pavla Hammela, Vaša Patejdla, Mariky Gombitovej, Miroslava Žbirku, Roba Grigorova, ale aj Lucie Bílej, či Ivety Bartošovej a skupín Banket, Modus, Lojzo, Elán, Tublatanka, Team a mnohých iných. Juraj Čurný bol redaktorom pri kompiláciách ako sú ''Hommage à Marián Varga'' (zremastrovaný prierez tvorby, ktorý je poctou Mariánovi Vargovi), či ''Mojich osemdesiat'', ktoré vyšli pri príležitosti jubilejí Milana Lasicu a Petra Lipu, no pričinil sa aj o to, aby sa oficiálne, ako ''Nultý album'', dostali na jednom nosiči skladby, ktoré boli pri štarte hudobnej kariéry skupiny Modus.

Juraj Čurný je dramaturgom kompilácií nahrávok od rôznych interpretov, ktoré sú triedené podľa hudobných žánrov, či podľa ďalších špecifikovaných tém. Sú to napríklad koncepty, ako *[[Rádio OKEY|OKEY piánko]]*, Vianočné albumy, Valentínske témy, hity z rôznych dekád, hity Bratislavskej lýry, duety, slaďáky atď. Tieto svoje skúsenosti a prehľad využíva napríklad v TV Markíza, kde spolu s Adelou Vinczeovou spolupracoval v rokoch 2014 – 2022 pri koncipovaní a realizácii relácií formátu *[[Chart Show]]*.

## Referencie

## Externé odkazy
* 

Kategória:Osobnosti z Levoče
Kategória:Slovenskí rozhlasoví redaktori
Kategória:Slovenskí hudobní publicisti
Kategória:Pracovníci Slovenského rozhlasu
Kategória:Absolventi Filozofickej fakulty Univerzity Komenského v Bratislave
Kategória:Absolventi Obchodnej fakulty Ekonomickej univerzity v Bratislave
Best Of (Tina)

***Best Of*** je kompilačný album speváčky Tiny, ktorý vydalo vydavateľstvo EMI 5. novembra 2012. 

Nahrávka obsahuje 13 skladieb zo štyroch štúdiových albumov, doplnená o významné hosťovania, v ktorých speváčka hosťovala iným interpretom - napríklad raperom Rytmusovi, Vecovi a skupine H16. Takisto obsahuje zremixovanú skladbu Prvýkrát, ktorá vyšla ako singel a v originálnej verzii sa objavila na albume *[[S.E.X.Y.]]*. Najviac piesní je na albume z jej posledného albumu *S.E.X.Y.*, ktorý vyšiel v roku 2011.

## Zoznam skladieb

## Umiestnenie v rebríčkoch

## Referencie

## Externé odkazy
* ''Tina – Best Of'' na Discogs

Kategória:Albumy Tiny
Kategória:Hudobné albumy z 2012
Janeane Garofalo

**Janeane Garofalo** (* 28. september 1964, Newton, New Jersey, USA) je americká komička, bývalá spolumoderátorka relácie The Majority Report od Air America Radio a herečka.

## Detstvo a mladosť
Janeane sa narodila v meste Newton, v štáte New Jersey. Jej matka zomrela na rakovinu, keď mala Janeane 24 rokov. Janeane má taliansky a írsky pôvod. Vyrastala na rôznych miestach a v rôznych štátoch v USA, vrátane Kalifornie, New Jersey či Texas. 

## Kariéra
Janeane začala svoju kariéru ako stand-up komička koncom osemdesiatych rokov. Popularitu si získala zosmiešňovaním popkultúry a spoločenských vzorov. Neskôr začala televíznu kariéru, ktorá jej priniesla dve nominácie na cenu Emmy. Širšiu slávu dosiahla, keď vystupovala v Saturday Night Live v rokoch 1994 až 1995. Hoosťovala aj v televíznych seriáloch vrátane seriálov *[[Seinfeld]]*, *Felicity*, *Ellen* a podobne.

Jej filmovým prelomom bola rola vo filme *Bolestná realita* z roku 1994, kde hrala po boku Winony Ryder, Bena Stillera či Ethana Hawkea. V roku 1996 hrala svoju prvú hlavnú úlohu v hollywoodskom filme *Prečo mačka nie je pes?*, ktorý bol dobre prijatý kritikmi a bol úspešný v pokladniach. V rovnakom roku, dosiahla vrchol svojej popularity hostením MTV Movie Awards. V roku 1999 si zahrala vo fantasy filme, *Dogma*. 

Pozornosť upútala úlohami v televíznych seriáloch *[[Západné krídlo]]*, kde účinkovala v rokoch 2005 až 2006, *[[24 (seriál)|24]]*, kde účinkovala v roku 2009, v roku 2014 si zahrala vo filme *Ako prežiť rozvod*, ale televízny seriál opustila počas prvej série. V roku 2021 sa pripojila k siedmej sérii televízneho seriálu *Znovu 20*.

## Súkromný život
Janeane sa vydala za Roberta Cohena, vtedajšieho spisovateľa The Ben Stiller Show, v Las Vegas v roku 1991. Neskôr vysvetlila, že to bolo myslené ako vtip, pričom si dvojica myslela, že manželstvo nie je záväzné, pokiaľ nebolo podané na miestnom súde. Neskôr sa zistilo, že keď sa Cohen pokúsil oženiť s niekým iným, že manželstvo bolo skutočne legálne. Oficiálne rozvedený boli v roku 2012.

Dlhší čas bojovala s alkoholizmom a v rozhovore v roku 2021 uviedla, že od roku 2001 abstinuje. Janeane sa identifikuje ako asexuálka.

### Politické názory
Aktívne vystupuje v politických diskusiách z feministických a progresívnych pozícií.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA írskeho pôvodu
Kategória:Osobnosti USA talianskeho pôvodu
Kategória:Feministky USA
Unplugged CD 2004–2014

***Unplugged CD 2004–2014***, štylizované ako ***UNPLUGGED CD | 2004–2014***, je akustický album speváčky Tiny, ktorý vydalo vydavateľstvo DMS Records 8. decembra 2014. Speváčka album hodnotí za svoj doteraz najlepší hudobný počin.

Album vznikol k 10. výročiu od vydania Tininho prvého štúdiového albumu - *[[Tina (album)|Tina]]*.
Nahrávka mapuje najzásadnejšie skladby speváčkinej kariéry v akustickej úprave. Medzi nimi i dve spolupráce - skladby „Sám sebou“ s Delikom a “Všetko má svoj konec“ s Rytmusom. Skladba „Jemiedno“ pochádza zo Separovho albumu *[[Pirát (album)|Pirát]]* z roku 2014, ktorú nahral spoločne s Tomášom Botlóm. Na spomínanej skladbe takisto hosťoval. Najviac piesní je na albume z jej štúdiového albumu *[[S.E.X.Y.]]*. Album obsahuje aj nový singel „Ďakujem“, pričom ide o prerábku 35 rokov starej maďarskej piesne. Otextoval ju Separ. Spomínanou skladbou sa speváčka chcela poďakovať svojim fanúšikom za dlhoročnú podporu, aj napriek tomu, že sa dlhšie pre materské povinnosti držala v úzadí.

Na albume sa podieľali Jozef Engerer (gitara), Emil „Esso“ Smoliga (beatbox), Robo Sarkozy (basgitara, kontrabas) a tiež vokalistky zo skupiny Forsomeone Veronika Adamičková a Laura Wengová.

Album podporilo takisto akustické turné *Best of Tina Unplugged Tour 2014* v šiestich slovenských mestách. Turné začalo 25. októbra 2014 v Trnave a skončilo predčasne 8. novembra 2014 v Nitre. Tinu sprevádzali na koncertoch Jozef Enger, Esso a členky skupiny Forsomeone. V Bratislave, Trnave a Nitre vystúpila aj speváčka Layla.

## Dizajn albumu
Fotografie k albumu nafotil fotograf Michal Petrík. Album vyšiel na CD vo forme 6-panelového digipaku s jedným stredovým zásobníkom na disk bez vnútornej brožúry.

## Vydanie albumu a predaj
Album bolo možné zakúpiť v predpredaji exkluzívne na internetovom obchode Ruka Hore od 30. novembra 2014. Následne vyšiel 8. decembra 2014, a to v limitovanej edícii.

## Zoznam skladieb

## Výroba albumu
* Tina (1-10) – hlavné vokály
* Veronika Adamičková (2–6, 9-10), Laura Wengová (2–6, 9-10) - vokály
* Emil „Esso“ Smoliga (2-7, 9-10) - beatbox
* Jozef Engerer (1-10) - gitara
* Robo Sarkozi (1, 6-8, 9.2) - kontrabas a basgitara
* Mister K (1) - klávesy
;Produkcia
* Tina, Jozef Engerer – aranže skladieb
* Marek Šurín (Soundshine studio) – mix a master
* Michal Petrík – foto booklet
* Erika Grunwaldová – visage booklet
* Ludvik – grafika

## Referencie

## Externé odkazy
* ''Tina – Unplugged CD | 2004–2014'' na Discogs

Kategória:Albumy Tiny
Kategória:Hudobné albumy z 2014
Azúrová ulica (Bratislava)

**Azúrová ulica** je ulica pomenovaná podľa azúru, nachádzajúca sa v Bratislave, mestskej časti Petržalka. Nachádza sa v miestnej časti Petržalka-Juh, Južnom-meste Zóne C. PSČ tejto ulice je 851 07.

Ulica nesie svoj názov od 1. júna 2012.

## Dopravné spojenie

## Blízke ulice
* Béžová ulica
* Fialová ulica
* Orechová cesta
* Ulica Zuzany Chalupovej
* Žltá ulica

## Referencie

## Iné projekty

## Externé odkazy
* Azúrová ulica na mape Bratislavy

Kategória:Ulice v Petržalke
Villaines-la-Juhel

**Villaines-la-Juhel** môže byť:
* francúzska obec, pozri Villaines-la-Juhel (obec)
* francúzsky kantón, pozri Villaines-la-Juhel (kantón)
Emlyn Hughes

**Emlyn Walter Hughes, [[Rad britského impéria|OBE]]** (* 28. august 1947, Barrow-in-Furness – † 9. november 2004, Sheffield ) bol anglický futbalista, pilier legendárnej zostavy FC Liverpoolu v 70. rokoch 20. storočia. Hrával na pozícii obrancu.

## Futbalová kariéra
S anglickou futbalovou reprezentáciou odcestoval na majstrovstvá sveta vo futbale 1970. Bol najmladším hráčom tímu a na týchto majstrovstvách nakoniec neodohral ani minútu. Hral však na Majstrovstvách Európy 1980. Celkom za Anglicko odohral 62 stretnutí a strelil 1 gól.

Najväčšie úspechy však dosiahol na klubovej úrovni. S Liverpoolom dvakrát vyhral Pohár majstrov európskych krajín (1976/77, 1977/78) , dvakrát Pohár UEFA (1972/73, 1975/76), raz Superpohár UEFA (1977), štyrikrát anglickú najvyššiu ligu, 1975/76, 1976/77, 1978/79) a raz FA Cup (1973/74). S Wolverhamptonom Wanderers vybojoval ešte titul v ligovom pohári.

V roku 1977 bol v ankete FWA vyhlásený za najlepšieho futbalistu v Anglicku. V tom istom roku sa umiestnil desiaty v ankete Zlatá lopta.

## Po skončení kariéry
Po skončení hráčskej kariéry sa postupne vypracoval na populárneho televízneho moderátora. Po mnoho rokov uvádzal športovú znalostnú súťaž BBC *A Question of Sport*. Okrem iného bol aj komentátorom nešťastného finále Pohára majstrov roku 1985 medzi Liverpoolom a Juventusom, ktoré poznamenali výtržnosti liverpoolských fanúšikov a vyžiadali si desiatky mŕtvych. Slávna sa stala Hughesova veta, ktorú vtedy v priamom prenose použil: "Football has died." ("Futbal zomrel."). Zhodou okolností komentoval v priamom prenose aj tragédiu na štadióne Hillsborough  v roku 1989.

## Úspechy
**Liverpool**

* Football League First Division: 1972/73, 1975/76, 1976/77, 1978/79
* FA Cup: 1973/74
* FA Charity Shield: 1974, 1976, 1977
* Pohár majstrov európskych krajín: 1976/77, 1977/78
* Pohár UEFA: 1972/73, 1975/76
* Superpohár UEFA: 1977

**Wolverhampton Wanderers**

* EFL Cup: 1979/80

**Individual**

* FWA Futbalista roka: 1977
* Rad britského impéria Officer: 1980

## Referencie


## Zdroj

Kategória:Hráči Majstrovstiev sveta vo futbale 1970
Kategória:Hráči Majstrovstiev Európy vo futbale 1980
Kategória:Hráči Wolverhampton Wanderers FC
Kategória:Hráči Hull City AFC
Kategória:Hráči Blackpool FC
Kategória:Hráči Liverpool FC
Kategória:Anglickí národní futbalisti
Kategória:Futbaloví obrancovia
Kategória:Anglickí futbalisti

Kategória:Držitelia Radu britského impéria
Medveďov vrch

**Medveďov vrch** () je vrch v Krupinskej planine, krajinnom celku Slovenského stredohoria. Leží nad Vidovým Vrchom vo VVP Lešť, približne  východne od Krupiny. 

## Poloha
Nachádza sa na severe strednej časti planiny, v geomorfologickom podcelku Závozská vrchovina. Leží v Banskobystrickom kraji, v okrese Zvolen a na katastrálnom území Lažteky v rámci vojenského obvodu Lešť. Najbližším sídlom je juhozápadne situovaný Senohrad, severozápadne sa nachádzajú Pliešovce, východne Oremov Laz vo VVP Lešť a južne Dačov Lom.

## Opis
Medveďov vrch leží vo východnej časti podcelku Závozská vrchovina, v severnej rázsoche Kopaného závozu (). Severne sa nachádza Hánková (), Ježová (), Malé Javorie (), Priečne bralo (), Javorie () a Vysoká (), východne Sokolovo bralo (), Klinkovica (), Horná hora (), Vŕšok (), Dlhý diel (), Mavercová (), Jaseňový vrch () a Kobola (), južne Veľké blato (), Starý laz (), Žiar (), Kopaný závoz () a Náklo () a západne Sebatin kút (), Polonka () a Zalaz (). Oblasť patrí do povodia Ipľa, kde vodu odvádza potok Klinkovica a jej prítoky, smerujúce do Krupinice. Na vrchol v uzavretej oblasti nevedie značený turistický chodník. 

### Výhľady
Vrchol je pokrytý súvislým lesným porastom, ktorý neumožňuje rozhľad. Z vhodných lokalít je vidieť okolité vrcholy Krupinskej planiny a blízkeho Javoria, pri vhodných podmienkach možno pozorovať aj Štiavnické vrchy, Vtáčnik a vrchy v severnom Maďarsku.

## Prístup
Vrchol sa nachádza vo vojenskom výcvikovom priestore Lešť, kde je obmedzený vstup verejnosti. Preto ani na Medveďov vrch nie je voľný prístup a nevedú naň ani turistické chodníky. 

## Referencie

## Pozri aj
* Krupinská planina
* Závozská vrchovina
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Lešť (vojenský obvod)
Zemetrasenie pri Vranove nad Topľou 9. októbra 2023

**Zemetrasenie pri Vranove nad Topľou** alebo **ďapalovské zemetrasenie** bolo zaznamenané 9. októbra 2023 o 20:23 miestneho času. Epicentrum bolo severovýchodne od obce Ďapalovce (okres Vranov nad Topľou), ohnisko v hĺbke cca 3,7 km. Podľa predbežných analýz malo lokálne magnitúdo hodnotu 4,9. Zemetrasenie bolo makroseizmicky pozorované na celom východnom Slovensku. Zaznamenaných bolo aj 13 dotrasov, prvý už o 20:39 s lokálnym magnitúdom 1,3; ďalší významnejší 11. októbra o 4:15 ráno s magnitúdom 1,5. Podľa Slovenskej akadémie vied bolo toto zemetrasenie najsilnejšie od roku 1930.

Podľa predbežných analýz USGS z 10. októbra 2023 fokálny mechanizmus naznačuje, že zemetrasenie prebehlo na strmom S-J zlome.

Geologicky je oblasť súčasťou flyšového pásma Západných Karpát, výskyt zemetrasenia v tejto oblasti nie je prekvapujúci, jednalo sa však o pomerne silné zemetrasenie, aké posledných 90 rokov nebolo v tejto oblasti pozorované. V obciach Ďapalovce, Jankovce a Nižná Sitnica zostalo viacero poškodených stavieb, vrátane obytných domov.

## Dopady
Na území Prešovského kraja bola vyhlásená mimoriadna situácia. Dvaja ľudia boli hospitalizovaní, avšak neboli zaznamenané žiadne fatality. Otrasy bolo cítiť v Poľsku, Rumunsku a na Ukrajine. Podľa Slovenskej asociácie poisťovní bolo k 11. októbru 2023 evidovaných viac než 100 škôd. Prešovský kraj vyčlenil zo svojho rozpočtu 100 000 eur na pomoc obetiam zemetrasenia. 

## Referencie

## Externé odkazy
* Ďapalovské zemetrasenie v databáze EMSC 
* Ďapalovské zemetrasenie v databáze USGS 
* Zemetrasenie na východe? Na naše pomery nezvyčajné, hovorí odborník – rozhovor s riaditeľom Ústavu vied o zemi SAV Jánom Madarásom v denníku Pravda
* Seizmológ: Bolo to najsilnejšie zemetrasenie za posledných 90 rokov – rozhovor s vedúcim oddelenia seizmológie Ústavu vied o zemi SAV Kristiánom Csicsayom v denníku SME

Vranov nad Topľou
Kategória:9. október
Kategória:2023 na Slovensku
Kategória:Vranov nad Topľou
Kategória:Ďapalovce
Kategória:Jankovce
Kategória:Nižná Sitnica
Pioneer 4

**Pioneer 4** bola prvá úspešná americká mesačná sonda. Spoločne so svojím raketovým stupňom sa stala druhým človekom vyrobeným telesom vôbec, ktoré prekonalo druhú únikovú rýchlosť. Štartovala 3. marca 1959 s raketou Juno 2. Mala okolo Mesiaca iba preletieť a skúmať ho jediným vedeckým prístrojom. Ten mal merať kozmickú radiáciu. 

Jej konštrukcia bola identická s konštrukciou predchádzajúcej, neúspešnej sondy Pioneer 3. Obe sondy boli šesťkilogramové kužele s podstavou s priemerom štvrť metra a výškou niečo vyše pol metra. Ako rádiová anténa slúžila malá vystupujúca tyč a samotný vodivý plášť sond so zlatým pokovením. Mali len pasívnu tepelnú reguláciu v podobe pruhov na plášti. Energiu dodávali batérie s ortuťou.

Po iba jednodennom lete preletel Pioneer 4 okolo Mesiaca, avšak vo vzdialenosti až 58 983 km, bezmála desaťkrát väčšej, než preletela Luna 1. Išlo o dvakrát väčšiu vzdialenosť než je maximálna vzdialenosť, v ktorej mohla sonda zaregistrovať Mesiac svojím svetelným senzorom. Tento cieľ sa teda nevydaril, sonda však zistila aspoň to, že v okolí Mesiaca nie je žiadna radiácia. Pioneer 4 potom prešiel na obežnú dráhu okolo Slnka.

## Galéria

Juno II ignition with Pioneer 4.jpg|Štart sondy Pioneer 4, prvej úspešnej americkej mesačnej sondy
Pioneer 4 von Braun inspection.jpg|Inšpekcia sondy Pioneer 4 významnými osobnosťami: vľavo von Braun, v strede John Casani a vpravo James Van Allen


## Zdroj
* Pioneer 4 v Databázi kozmických sond

Kategória:Program Pioneer
Kategória:Mesačné sondy
Kategória:Sondy NASA
Kategória:Preletové sondy
Kategória:Úspešné sondy
Kategória:Neaktívne sondy
Kategória:Kozmonautika v 1959
Chernibeion

**Chernibeion** () bola starogrécka nádoba určená k rituálnej očiste.
 
Chernibeion bola širšia, pomerne plytká misovitá kovová nádoba na vodu (s rúčkami), ktorá slúžila k rituálnej očiste (býva často zobrazovaná pri umeleckom stvárnení obety). Pri príležitosti štátnych sviatkov sa používala zhotovená aj zo zlata, najčastejšie však zo striebra, bronzu alebo medi. Túto rituálnu nádobu spomína množstvo zachovaných epigrafických nápisov. Inventárny zoznam (a pokladničné dokumenty) chrámu Parthenón na aténskej Akropole z roku 318/7 pred Kr. uvádza, že kovotepec Nikokrates bol najatý, aby vyrobil strieborný chernibeion (χερνιβεῖον ἀργυροῦν), ktorý mal byť zasvätený Aténe Polias.

Pred akoukoľvek obetou sa obetujúci musel rituálne očistiť, čo sa obvykle dialo umytím rúk alebo postriekaním vodou (do vody sa mohli pridať posvätné byliny (ako vavrín, oliva, verbena alebo rozmarín). Obetujúci si zrejme tiež ponoril ruky do chernibeionu a kvapkami vody pokropil prítomných ľudí, obetné zvieratá a oltár (bol to podobný rituál ako rozsypávanie obetného jačmeňa z kanouna).
 
## Referencie a bibliografia

 
## Pozri aj
* Typológia starogréckej keramiky
 
Kategória:Umenie v starovekom Grécku
Kategória:Nádoby
David Fairclough

**David Fairclough** (* 5. január 1957, Liverpool, Anglicko) je bývalý profesionálny anglický futbalista, ktorý sa najviac preslávil hraním za Liverpool  v 70. a 80. rokoch.

Fairclough je známy ako *Supersub* pretože bol talentovaným strelcom gólov, ktorý v porovnaní s ostatnými hráčmi len zriedka nastupoval v základnej zostave Liverpoolu, ale často sa po nástupe do zápasu z lavičky dokázal strelecky presadiť. 

## Život a hráčska kariéra
David postupne prechádzal všetkými mládežníckymi kategóriami v Liverpoole a za klub debutoval 1. novembra 1975 pri ligovom víťazstve 1:0 nad Middlesbrough na štadióne Ayresom Park.  Počas sezóny Fairclough strelil sedem rozhodujúcich gólov len v 14 zápasoch  a Liverpool získal ligový titul. Do deviatich zápasov naskočil ako náhradník. 

Jeho prvý gól za klub padol tri dni po debute a to 4. novembra 1975, pri výhre Liverpoolu 6:0 sRealom Sociedad v 2. kole Pohára UEFA.

Podľa poradia útočníkov v klube Fairclough zaostával za „dvojicou snov“ Kevinom Keeganom a Johnom Toshackom, ako aj za anglickým stredovým útočníkom Davidom Johnsonom. 

Jeho najslávnejší gól Liverpoolu padol na Anfielde ako náhradník v kľúčovom štvrťfinále Európskeho pohára proti francúzskemu St Etienne. Tréner Liverpoolu Bob Paisley poslal Fairclougha do hryna posledných 20 minút. Po šiestich minútach si Fairclough nabehol na dlhú loptu a za nerozhodného výsledku strelil rozhodujúci gól.

V sezóne 1978/1979 Liverpool vyhral ligový titul, ale Fairclough neodohral dostatok zápasov na to, aby získal medailu, pretože v lige hral iba štyrikrát, pričom dvakrát skóroval.

9. februára 1980 Fairclough strelil svoj jediný hetrik za Liverpool  pri vzrušujúcom ligovom víťazstve 5:3 nad Norwich City na Carrow Road. 

## Úspechy
**Liverpool**

* Football League First Division: 1975/76, 1976/77, 1979/80
* EFL Cup: 1982/1983
* FA Charity Shield: 1976, 1977, 1979, 1980
* Pohár majstrov európskych krajín: 1976/77, 1977/78
* Pohár UEFA: 1975/1976
* Superpohár UEFA: 1977

**Tranmere Rovers**

* EFL Trophy: 1990 

## Referencie

## Zdroj

Kategória:Hráči Tranmere Rovers FC
Kategória:Hráči Oldham Athletic
Kategória:Hráči Norwich City FC
Kategória:Hráči Manchester City FC
Kategória:Hráči Liverpool FC
Kategória:Hráči FC Luzern
Kategória:Anglickí národní futbalisti do 21 rokov
Kategória:Narodenia v 1957
Segrado

***Segrado*** je názov profilového albumu s textami Michala Horáčka a hudbou Františka Segrada. V roku 2014 ho pod hudobnou značkou Kudykam s.r.o. vydal na štúdiovom albume Michal Horáček.

## Zoznam skladieb

## Výroba albumu
* František Segrado – spev
* Josef Štěpánek – madolína (1, 3), pedal steel gitara (2, 5, 7, 11), lap steel gitara (3, 9), harmonika (1, 4, 8), dobro (1), elektrická gitara (4, 6, 7, 9, 11), akustická gitara (1, 3 – 11), barytónová gitara (4, 5), bendžo (5)
* Lenka Nová – spev (5)
* Ruth Horáčková – spev (8)
* Petr Malásek – klávesové nástroje (4, 5, 7)
* Michal Mihok – klavír, akordeón
* Martin Lehký – basová gitara, kontrabas
* Jan Tengler – kontrabas (10)
* Miloš Dvořáček – bicie nástroje
* Štěpán Janoušek – pozauna
* Michal Horsák – cimbal 
* Petra Malíšková – violončelo (10)
;Produkcia
* Michal Horáček – producent a autor textov
* Michal Pekárek – programovanie, nahrávanie, mixovanie
* Josef Štěpánek, Michal Pekárek – aranžmány, produkcia
* Jan Trnka, Michal Hančovský – fotografie
* Jakub Kaše – dizajn

## Referencie

Kategória:Hudobné albumy z 2014
Kategória:Albumy Michala Horáčka
Kategória:Albumy Františka Segrada
Nikokrates

**Nikokrates** () môže byť:
* aténsky archón v roku 333/332 pred Kr., pozri Nikokrates z Atén
* grécky kovotepec v 4. stor. pred Kr., pozri Nikokrates (kovotepec)
* tyran v Kyréne v rokoch 88 – 81 pred Kr., pozri Nikokrates z Kyrény 

## Zdroje
Dangé-Saint-Romain

**Dangé-Saint-Romain** môže byť:
* francúzska obec, pozri Dangé-Saint-Romain (obec)
* francúzsky kantón, pozri Dangé-Saint-Romain (kantón)
John Barnes

**John Charles Bryan Barnes** **[[Rad britského impéria|MBE]]** (* 7. november 1963, Kingston ) je bývalý anglický futbalista narodený na Jamajke. Hrával na pozícii zálozníka a útočníka.

V drese anglickej reprezentácie odohral 79 stretnutí a strelil 11 gólov.  Anglicko reprezentoval na majstrovstvách sveta v Mexiku roku 1986 a v Taliansku roku 1990 (4. miesto). Zúčastnil sa tiež majstrovstiev Európy roku 1988.

S Liverpoolom sa stal dvakrát majstrom Anglicka (1987/88, 1989/90) a dvakrát získal FA Cup (1988/89, 1991/92).

Dvakrát bol vyhlásený anglickým futbalistom roka v ankete FWA (1988, 1990) , raz v ankete PFA (1988).  V ankete Zlatá lopta, ktorá sa udeľuje najlepšiemu futbalistovi Európy, sa umiestnil trikrát. V roku 1987 bol šiesty , v roku 1990 osemnásty  a v roku 1989 devätnásty.

V roku 2022 sa Barnes vrátil do Liverpoolu ako ambasádor klubu.

## Úspechy

### Hráčske
**Liverpool**

* Football League First Division: 1987/88, 1989/90
* FA Cup: 1988/89, 1991/92
* EFL Cup: 1994/95
* FA Charity Shield: 1988, 1989,1990

### Trénerské
**Jamajka**

* Caribbean Cup: 2008

### Individuálne

* PFA Players' Hráč roka: 1988
* FWA Futbalista roka: 1988, 1990
* PFA First Division Tím roka: 1987–88, 1989–90, 1990–91
* PFA Tím storočia (1977–1996): 2007
* Rád britského impéria (Member): 1998
* Anglická futbalová sieň slávy: 2005

## Referencie


## Zdroj

Kategória:Hráči Majstrovstiev sveta vo futbale 1986
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Držitelia Radu britského impéria
Kategória:Narodenia v 1963
Kategória:Anglickí futbaloví tréneri
Kategória:Hráči Newcastle United FC
Kategória:Hráči Liverpool FC
Kategória:Futbaloví útočníci
Kategória:Futbaloví stredopoliari
Kategória:Anglickí národní futbalisti
Kategória:Anglickí futbalisti
Pravá Slovenská národná strana

**Pravá Slovenská národná strana** môže byť:
* zaniknutá slovenská politická strana fungujúca v rokoch 20012005, pozri Pravá Slovenská národná strana (2001 – 2005)
* bývalý názov funkčnej slovenskej politickej strany DOMOV národná strana
Ian Callaghan

**Ian Robert Callaghan** MBE (* 10. apríl 1942, Toxteth, Liverpool, Anglicko) je bývalý anglický profesionálny futbalista, ktorý hral ako stredopoliar. Je držiteľom rekordu v počte zápasov za Liverpool. V roku 1975 bol vymenovaný za člena Rádu Britského impéria (MBE).

## Hráčska kariéra

### Liverpool
náhľad| Callaghan v drese Liverpoolu v roku 1966
Callaghan hral za Liverpool v rokoch 1960 až 1978. Nastúpil do 857 zápasov. Do seniorského tímu prenikol hneď po vymenovaní Billa Shanklyho za trénera Liverpoolu. 16. apríla 1960 debutoval na Anfielde víťazstvom 4:0 nad Bristol Rovers. V čase, keď Liverpool v roku 1962 získal postup späť do prvej divízie, bol pravidelným hráčom prvého tímu a pomohol im vyhrať ligový titul v rokoch 1964, 1966, 1973, 1976 a 1977, ako aj FA Cup v rokoch 1965 a 1974. Pohár UEFA vyhral v rokoch 1973 a 1976 a Európsky pohár v roku 1977 a (ako náhradník) v roku 1978. V roku 1974 bol zvolený za Futbalistu roka FWA. Vo svojej kariére dostal žltú kartu iba raz a to vo finále Ligového pohára v roku 1978 na Old Trafford, kde Liverpool prehral s Nottinghamom Forest.

Callaghan hral vo finále Európskeho pohára v roku 1977, keď Liverpool porazil Borussiu Mönchengladbach 3:1, ale v sezóne 1978, ktorá bola jeho posledná v klube sa jeho herný čas výrazne skrátil, pretože mladšie posily ako Graeme Souness a Kenny Dalglish sa presadili v klube. Callaghan bol na lavičke náhradníkov, keď Liverpool v roku 1978 vyhral Európsky pohár proti FC Bruggy.

### Po odchode z Liverpoolu
Krátko po finále Európskeho pohára v roku 1978 opustil Liverpool a podpísal zmluvu so Swansea City, ktorú v tom čase trénoval bývalý útočník Liverpoolu John Toshack. Na konci svojej kariéry tiež krátko hral v USA, Austrálii a Írsku. Poslednú sezónu svojej kariéry strávil v anglickej štvrtej divízii s Crewe Alexandra, v sezóne 1981/82 odohral 15 zápasov a ako hráč odišiel do futbalového dôchodku vo svojich 40. rokoch.

## Reprezentačná kariéra
Callaghan hral štyrikrát na seniorskej úrovni za Anglicko. Hoci bol v tíme na Majstrovstvách sveta vo futbale 1966, nehral vo finále, takže nezískal medailu. Po kampani vedenej anglickým futbalovým zväzom, ktorej cieľom bolo presvedčiť FIFA, aby udelila medaily všetkým členom víťazného tímu, odovzdal 10. júna 2009 premiér Gordon Brown Callaghanovi jeho medailu na ceremónii na Downing Street.

## Úspechy
**Liverpool**

* Football League First Division: 1963/64, 1965/66, 1972/73, 1975/76, 1976/77 
* Football League Second Division: 1961/1962 
* FA Cup: 1964/1965, 1973/74 
* FA Charity Shield: 1964 (zdieľaný), 1965 (zdieľaný),  1966,  1974,  1976,  1977
* Európsky pohár: 1976/77,  1977/78 
* Pohár UEFA: 1972/1973,   1975/76  
* Európsky superpohár: 1977  

**Anglicko**

* Majstrovstvá sveta vo futbale: 1966

## Referencie

## Zdroj

Kategória:Držitelia Radu britského impéria
Kategória:Majstri sveta vo futbale
Kategória:Hráči Majstrovstiev sveta vo futbale 1966
Kategória:Anglickí národní futbalisti
Kategória:Hráči Swansea City AFC
Kategória:Hráči Liverpool FC
Kategória:Narodenia v 1942
Čtyřicítka

***Čtyřicítka*** je štúdiový album, ktorý v spolupráci s textárom Michalom Horáčkom  nahrala česká speváčka Lenka Nová Pelantová. Album v roku 2016 pod hudobnou značkou Kudykam s.r.o. vydal Michal Horáček.

Michal Horáček tematicky texty venoval generácii štyridsiatnikov. Ich radostiam, strastiam, novým láskam, ale aj sklamaniam. Autorkou hudby polovice piesní je Lenka Nová, o ostatné sa „postarali autori klubovej scény.“

## Zoznam skladieb

## Výroba albumu
* Michal Horáček – texty
* Lenka Nová – spev

## Referencie

Kategória:Albumy Lenky Novej
Kategória:Hudobné albumy z 2016
Kategória:Albumy Michala Horáčka
Parod'Hit Parade

***Parod'Hit Parade*** je francúzsky štúdiový album, ktorý vytvorila skupina Les Charlots v roku 1986.

V albume je použitých šesť coververzií skladieb z prvej polovice 80. rokov.

# *Toute première fois* od Jeanne Mas
# *Tout doucement* od Bibie
# *No Comment* od Serge Gainsbourg
# *La Boîte de jazz* od Michel Jonasz
# *Elle a les yeux revolver* od Marc Lavoine
# *Chacun fait* (c'qui lui plaît) od Chagrin d'amour

## Zoznam skladieb

## Výroba albumu
* Les Charlotstexty a spev

## Referencie

## Externé odkazy
* Discorgs

Kategória:Hudobné albumy z 1986
Kategória:Albumy Les Charlots
Ꜭ

náhľad|Písmeno Ꜭ

**Ꜭ** (minuskula **ꜭ**) je špeciálne písmeno latinky. Nazýva sa **cuatrillo**, čo v španielčine znamená „malá štvorka“. Písmeno je založené na čísle 4. V súčasnosti sa už v žiadnom jazyku nepoužíva, ale bolo používané v 16. storočí františkánskym misionárom Franciscom de la Parra na zápis mayskych jazykov (napríklad jazyka quiché) v Guatemale. V Unicode má majuskulný tvar kód U+A72C a minuskulný U+A72D. Nie je možné ho umelo modifikovať, ale existuje variant s čiarkou Ꜯ.

## Referencie

## Pozri aj
* Ꜫ
* Ꜯ
* Ꜩ

## Iné projekty

## Zdroj

Kategória:Písmená latinskej abecedy
Kategória:Mayské jazyky
Černá (album Nadi Válovej)

***Černá*** je štúdiový album, ktorý v spolupráci s textárom Michalom Horáčkom  nahrala česká speváčka a klaviristka Naďa Válová. Album v roku 2019 vydalo hudobné vydavateľstvo Warner Music.

Autorom hudby väčšiny piesní na tomto albume, ktorý produkovala Bára Basiková, je Petr Hapka, jedna jednu napísal Ivan Hlas. Dve novinky skomponoval Jiří Najvar a jednu Hynek Koloničný. 

Na albume je aj Nadina coververzia, skladba „S cizím chlapem v cizím pokoji“, ktorá je známa vo verzii „S cizí ženou v cizím pokoji“, ktorú v roku 1989 pre album *[[V penziónu Svět]]* naspieval Michael Kocáb. Pred Naďou Válovou túto ženskú verziu skladby naspievala v roku 2005 Lucie Bílá. V roku 2007 vydala nahrávku tejto piesne na svoju kompiláciu *[[Platinum Collection]].*

## Zoznam skladieb

## Výroba albumu
* Bára Basiková
* Michal Horáček – texty
* Naďa Válová – spev

## Referencie

Kategória:Albumy Nadi Válovej
Kategória:Hudobné albumy z 2019
Kategória:Albumy Michala Horáčka
Kyselina fenylpyrohroznová

**Kyselina fenylpyrohroznová** je aromatická organická zlúčenina, ktorá vystupuje v biosyntéze aminokyseliny fenylalanínu. Jej konjugovanou zásadou je **fenylpyruvát**. Patrí medzi ketokyseliny. 

## Príprava a vlastnosti
Fenylpyruvát sa vyskytuje v rovnováhe medzi ''E''- a ''Z''-enol tautomérmi. Vzniká oxidačnou deamináciou fenylalanínu, redukčnou amináciou fenylpyruvátu zase vzniká fenylalanín.

Fenylpyruvát možno pripraviť mnohými spôsobmi. Bežne sa pripravuje z derivátov kyseliny aminoškoricovej. Fenylpyruvát takisto možno pripraviť kondenzáciou benzaldehydu s derivátmi glycínu, čím vzniká fenylazolaktón, ktorá sa potom hydrolyzuje v kyslom alebo zásaditom prostredí. Ďalším spôsobom prípravy je napríklad dvojitá karbonylácia benzylchloridu.

## Metabolizmus
Fenylpyruvát vzniká v živých systémoch z kyseliny prefénovej pôsobením prefenátdehydratázy. V procese dochádza k štiepeniu hydroxidu a oxidu uhličitého:

: prefenát → fenylpyruvát + OH- + CO2 

Fenylpyruvát sa ďalej transaminuje pôsobením aminotransferázy, čím vzniká fenylalanín. Zdrojom aminoskupiny je glutamát, ktorý sa mení na 2-oxoglutarát:

: fenylpyruvát + glutamát → fenylalanín + 2-oxoglutarát

Fenylalanín je esenciálna aminokyselina, takže tieto reakcie prebiehajú len u rastlín a mikroorganizmov.

## Fenylketonúria

Fenylalanín sa premieňa na tyrozín pôsobením fenylalanínhydroxylázy. Je to jediný spôsob syntézy tyrozínu u ľudí. Keď je však aktivita fenylalanínyhydroxylázy nedostatočná, fenylalanín sa akumuluje (dochádza k hyperfenylalaninémii) a premieňa sa na fenylpyruvát namiesto tyrozínu, čím vzniká stav známy ako fenylketonúria (PKU). Jedným z príznakov fenylketonúrie je prítomnosť fenylpyruvátu v moči, podľa čoho je táto porucha pomenovaná. Ak sa fenylketonúria nezistí a nezačne liečiť okamžite, dochádza k vážnej mentálnej retardácii v priebehu niekoľkých mesiacov po narodení. Vážne problémy však nespôsobuje fenylpyruvát, ale vysoká hladina fenylalanínu. Podobnou metabolickou poruchou, ktorá však pochádza z nesprávneho rozkladu tyrozínu a nie fenylalanínu, je alkaptonúria.

## Referencie

## Pozri aj

* Kyselina 4-hydroxyfenylpyrohroznová
* Fenylpyruvátdekarboxyláza
* Fenylpyruváttautomeráza
* Fenylketonúria

## Zdroj

Kategória:Ketokyseliny
Kyselina 4-hydroxyfenylpyrohroznová

**Kyselina 4-hydroxyfenylpyrohroznová** (**4-HPPA**) je intermediát v metabolizme aminokyselín fenylalanínu a tyrozínu. Jej konjugovanou zásadou je **4-hydroxyfenylpyruvát**.

## Metabolizmus

### Biosyntéza
4-hydroxyfenylpyruvát vzniká z prefenátu pôsobením prefenátdehydrogenázy. Ako kofaktor vystupuje NAD a v procese dochádza k dekarboxylácii:

: prefenát + NAD+ → 4-hydroxyfenylpyruvát + NADH + CO2

### Rozklad
4-hydroxyfenylpyruvát sa mení na tyrozín pôsobením tyrozíntransaminázy. Zdrojom aminoskupiny je glutamát, ktorý sa premieňa na 2-oxoglutarát:

: 4-hydroxyfenylpyruvát + glutamát → tyrozín + 2-oxoglutarát

Reakcia prebieha obojsmerne.

4-hydroxyfenylpyruvát je takisto vzniká pri rozklade fenylalanínu a tyrozínu. Fenylalanín sa najprv premieňa na tyrozín pôsobením fenylalanínhydroxylázy a tyrozín sa následne premieňa na 4-hydroxyfenylpyruvát pôsobením tyrozíntransaminázy, v opačnej reakcii, ako vyššie. 4-hydroxyfenylpyruvát sa potom premieňa na homogentizát pôsobením 4-hydroxyfenylpyruvátdioxygenázy, ktorá využíva molekulárny kyslík a zároveň molekulu dekarboxyluje:

: 4-hydroxyfenylpyruvát + O2 → homogentizát + CO2

Homogentizát je takisto jeden z prekurzorov ochronotického pigmentu.  

4-hydroxyfenylpyruvát vystupuje v biosyntéze scytonemínu.

## Referencie

## Pozri aj

* Kyselina fenylpyrohroznová

## Zdroj

Kategória:Fenoly
Kategória:Ketokyseliny
Kategória:Propionáty
Kategória:Hydroxykyseliny
Žiar (vrch v Krupinskej planine)

**Žiar** () je vrch v Krupinskej planine, krajinnom celku Slovenského stredohoria. Leží severne od Senohradu vo VVP Lešť, približne  východne od Krupiny. 

## Poloha
Nachádza sa na severe strednej časti Krupinskej planiny, v geomorfologickom podcelku Závozská vrchovina. Leží v Banskobystrickom kraji, v okrese Zvolen a na katastrálnom území Lažteky vo vojenskom obvode Lešť. Najbližším sídlom je južne situovaný Senohrad, severozápadne sa nachádzajú Pliešovce, východne Oremov Laz vo VVP Lešť a juhovýchodne Dačov Lom.

## Opis
Žiar leží v centrálnej časti podcelku Závozská vrchovina, v južne smerujúcej rázsoche Kopaného závozu (). Západne sa nachádza Polonka (), Zalaz (), Kučalach (), Žobrák () a Boroščie (), južne Náklo (), Trpínec (), Veľký hrb () a Priečny diel (), východne Starý laz (), Veľké blato (), Kobola (), Jaseňový vrch (), Dlhý diel () a Mavercová () a severne Vŕšok (), Javorie (), Vysoká (), Priečne bralo (), Klinkovica (), Medveďov vrch (), Kopaný závoz (), Hánková () a Ježová (). Oblasť patrí do povodia Ipľa, kde vodu z východných svahov odvádza Litava, zo západných potok Náklo. Na vrchol v uzavretej oblasti nevedie značený turistický chodník. 

### Výhľady
Vrchol je pokrytý nesúvislou vegetáciou, ktorá umožňuje obmedzený rozhľad. Z vhodných častí je vidieť okolité vrcholy Krupinskej planiny a blízkeho Javoria, pri vhodných podmienkach možno pozorovať aj Štiavnické vrchy, Vtáčnik a vrchy v severnom Maďarsku.

## Prístup
Vrchol sa nachádza vo vojenskom výcvikovom priestore Lešť, kde je obmedzený vstup verejnosti. Preto ani na Žiar nie je voľný prístup a nevedú tu ani turistické chodníky. 

## Referencie

## Pozri aj
* Krupinská planina
* Závozská vrchovina
* Zoznam vrcholov v Krupinskej planine

## Externé odkazy
* Poloha na turistickej mape

Kategória:Vrchy v Krupinskej planine
Kategória:Vrchy pod 1000 metrov na Slovensku
Kategória:Vrchy v okrese Zvolen
Kategória:Lešť (vojenský obvod)
Alan Hansen

**Alan David Hansen** (* 13. jún 1955, Sauchie) je bývalý škótsky profesionálny futbalista. Hrával na pozícií obrancu.

V drese škótskej reprezentácie sa zúčastnil majstrovstiev sveta v Španielsku roku 1982. Za Škótsko celkovo odohral 26 zápasov.

S Liverpoolom trikrát vyhral Pohár majstrov európskych krajín (1977/78, 1980/81, 1983/84) a raz Superpohár UEFA. V drese Reds si tiež pripísal osem titulov v anglickej lige (1978/79, 1979/80, 1981/82, 1982/83, 1983/84, 1985/86, 1987/88, 1989/90) a dva triumfy v FA Cupe (1985/86, 1988/89).

Britský časopis *World Soccer* ho vyhlásil 91. najlepším futbalistom 20. storočia.

Po skončení hráčskej kariéry sa stal športovým novinárom a televíznym komentátorom.

## Osobný život
Hansen žije v Southporte so svojou manželkou Janet. Sú manželmi od roku 1980 a majú syna Adama a dcéru Lucy.

## Úspechy
**Partick Thistle**
* Škótska prvá divízia: 1975–76

**Liverpool**

* First Division: 1978–79, 1979–80, 1981–82, 1982–83, 1983–84, 1985–86, 1987–88, 1989–90
* FA Cup: 1985–86, 1988–89
* EFL Cup: 1980–81, 1981–82, 1982–83, 1983–84
* FA Charity Shield: 1977 (zdieľaný), 1979, 1980, 1982, 1986 (zdieľaný), 1989
* Superpohár Football League: 1986
* Pohár majstrov európskych krajín: 1977–78, 1980–81, 1983–84
* Superpohár UEFA: 1977

**Individuálne**

* Tím roka PFA First Division: 1981–82, 1982–83, 1983–84, 1986–87, 1987–88, 1989–90
* PFA Tím storočia (1907 to 2007):
** Tím storočia (1977–1996)
** Celkový tím storočia
* Anglická sieň slávy: 2006
* Škótska sieň slávy: 2007
* 100 legiend Football League 

## Referencie


## Zdroj

Kategória:Narodenia 13. júna
Kategória:Narodenia v 1955
Kategória:Futbaloví obrancovia
Kategória:Hráči Liverpool FC
Kategória:Hráči Majstrovstiev sveta vo futbale 1982
Kategória:Škótski futbalisti
Naby Keïta

**Naby Laye Keïta** (* 10. február 1995, Konakry) je guinejský profesionálny futbalista, ktorý hrá na pozícii záložníka za nemecký klub Werder Brémy a za guinejský národný tím.

## Reprezentačná kariéra
V seniorskom tíme Guiney debutoval v roku 2013.

Zúčastnil sa Afrického pohára národov 2015 v Rovníkovej Guinei, kde bola Guinea vyradená vo štvrťfinále po prehre 0:3 s Ghanou.

## Úspechy

### Klubové

#### Red Bull Salzburg

* Rakúska Bundesliga: 2014/15, 2015/16
* ÖFB-Cup: 2014/15, 2015/16

#### Liverpool

* Premier League: 2019/20
* FA Cup: 2021/22
* EFL Cup: 2021/22
* Community Shield: 2022
* Liga majstrov UEFA: 2018/19;  druhé miesto: 2021/22 
* Superpohár UEFA: 2019
* Majstrovstvá klubov FIFA: 2019

### Individuálne

* Zostava sezóny Európskej ligy UEFA – 2017/18

## Referencie


Kategória:Guinejské osobnosti
Kategória:Hráči RB Leipzig
Kategória:Hráči FC Istres
Kategória:Hráči FC Red Bull Salzburg
Kategória:Hráči Liverpool FC
Kategória:Hráči SV Werder Bremen
Kategória:Futbaloví stredopoliari